Trúlega hefur ekki öllu stærri hópar gengið á Akrafjall en nýverið þegar á þriðja hundrað manns var þar á ferðinni , nemendur og kennarar frá Menntaskólanum í Reykjavík . Fríður Halldórsdóttir íþróttakennari var meðal nokkurra tómstundakennara sem gekk með nemendum MR á fjallið , en alls taldi hópur nemenda 210 . Fríða sagði í samtali við Skessuhorn að þetta hafi verið geysilega skemmtileg ferð og ekki hafi veðrið skemmt , um 16 gráðu hiti uppi á fjallinu , en sem betur fer smágola sem þerraði svita göngugarpanna . “ Við fórum hringinn , fyrst var gengið á Geirmundartind og síðan yfir á Háahnúk . Við byrjuðum gönguna um klukkan hálftíu og þeir fyrstu voru komnir niður um hálfþrjú , ” sagði Fríður . Talsverð umferð var að rótum Akrafjalls um helgina og margir á fjallinu , enda nú einmitt aðal berjatíminn . Í gestabókina á Háahnjúki var skráð heil opna á sunnudeginum , en samt voru þeir fleiri sem gengu á Geirmundartind þann dag , að sögn eins göngugarpsins af mörgum sem fóru á fjallið .